تورکیه پرزیدنتی رجب طیب اردوغان تورکیه‌نین هر باخیم‌دان اعتبارلی بیر لیمان اولدوغونو بیلدیردی.
اردوغان TRT FM ، Kral FM و بعضی یئرلی رادیولارین اورتاق یاییمیندا گوندمله علاقه‌دار سوال‌لارا جاواب وئردی.
پرزیدنت تورکیه‌ده آنایاسا دییشیک‌لیگی ایله علاقه‌دار آوریلین 16-دا کئچیریله‌جک رفرندوما توخوندو و آوروپانین ترور تشکیلات‌لاری ایله ال-اله وئره‌رک بو رفرندوما انگل تؤرتمه‌یه چالیشدیغینی وورغولادی.
اردوغان بولوجو ترور تشکیلاتی پ.کا.کا-نین و فتح الله چی ترور تشکیلاتی پارالل دؤولت یاپیلانماسینین (فتو/پ.د.ی) سئچیملره تأثیر ائتمک اوچون الل‌لرینده اولان بوتون ایمکان‌لاردان ایستیفاده ائتدیک‌لرینی ده قئید ائتدی.
تورکیه پرزیدنتی 2002-جی ایلده حاکمیته گلدیک‌لرین‌دن سونرا اؤلکه‌نی هر جهتدن اینکیشاف ائتدیردیکلرینی آنلاتدی.
تورکیه پرزیدنتی رجب طیب اردوغان تورکیه‌نین هر باخیم‌دان اعتبارلی بیر لیمان اولدوغونو بیلدیردی. " حاضردا خاریجی یاتیریمجیلار و ایچ یاتیریمجی دؤولته یوک اولما‌دان بیر سیرا یاتیریملاری یاتیریرلار. بونون آدی فینانسمانی ایستیقامتلن‌دیرمک‌دیر، پولو یونتمکدیر" دئدی.
اؤلکه‌نین 35 ایلدیر ترورلا موباریزه ائتدیگینی خاطیرلا‌دان اردوغان:" ترور بیزیم اراده میز ایله بیته‌جک" فاده‌سینی ایشلتدی.
پرزیدنت آوریلین 16-دان سونرا آتیلا‌جاق آددیم‌لاردان دا بحث ائده‌رک، 10% اولان سئچیم حدی‌نین آرا‌دان قالدیریلماسی‌نین طرفداری اولمادیغینی و بو حدین ثابت‌لیک اوچون واجیب اولدوغونو قئید ائتدی.
